cyanic-selkie/wikianc huggingface dataset:
David Andersson
Internasjonale mesterskap
Junior-VM på skøyter deltatt i 2 VM ved 6 konkurranser.
Barnyard Flirtations
Barnyard Flirtations er en amerikansk stumfilm fra 1914 regissert av Fatty Arbuckle.
Cajazeiras
Cajazeiras er en kommune i delstaten Paraíba i nordøstregionen av Brasil.
Çemişgezek
Pülümür er en by med 7 709 innbyggere (2015) i den tyrkiske provinsen Tunceli. Den ligger nord for Keban, nordøst for Ağın, sørøst for Kemaliye og øst for Pertek og Hozat.
Letizia av Spania
Letizia av Spania (født 15. september 1972 i Oviedo) er dronning av Spania gjennom ekteskapet med kong Felipe VI.
Erling von Mende
Von Mende tok i 1969 doktorgrad i sinologi, økonomisk historie og mandsjukunnskap i  Köln. Hans dissertasjon i 1971 het ''Die wirtschaftlichen und konsulären Beziehungen Norwegens zu China von der Mitte des 19. Jhs. bis zum 1. Weltkrieg'' («De økonomiske og konsulære relasjoner mellom Norge og Kina fra midten av det 19. århundre til første verdenskrig»}).
Letizia av Spania
Biografi
Hun studerte kommunikasjon ved et universitet i Madrid, og tok deretter mastergrad i audiovisuell journalistikk. Hun tilbrakte noe tid i Mexico, hvor hun jobbet i avisen Siglo XXI. Senere arbeidet hun som journalist i dagsavisen La nueva España, i ABC, nyhetsbyrået EFE, samt i fjernsynskanalene Bloomberg, CNN Plus og TVE.
I 1999 giftet hun seg borgerlig med Alonso Guerrero y Pérez, som var hennes tidligere litteraturlærer. De ble skilt i 2000.
Ortiz møtte kronprins Felipe første gang i september 2002 hos felles venner, og forlovet seg 1. november 2003. Paret ble viet 22. mai 2004 i Almudenakatedralen i Madrid. Vielsen ble godkjent av den romersk-katolske kirke ettersom hennes første ekteskap var inngått borgerlig. Som følge av bryllupet fikk Letizia tittelen fyrstinne av Asturias.
Dag Malmberg
Dag Malmberg, egentlig Dag Åke Sigvard Malmberg, (født 18. januar 1953 i Gävle) er en svensk skuespiller og regissør.
Gemeinsame Körperschaftsdatei
Gemeinsame Körperschaftsdatei (GKD) er en tyskspråklig Normdatei (kontrollert deskriptorsystem) som framfor alt brukes av biblioteker til å indeksere organisasjonsnavn fra kataloger. På samme måte som SWD og PND blir GKD drevet og oppdatert av Deutsche Nationalbibliothek (DNB), Bayerische Staatsbibliothek, Staatsbibliothek zu Berlin og fra 1997 Österreichische Nationalbibliothek i fellesskap, i tillegg til at en rekke bibliotekforbund er involvert. Redaksjonsansvaret er lokalisert i Staatsbibliothek zu Berlin. GKD ble dannet i 1970-årene av katalogdata fra Zeitschriftendatenbank (ZDB). I april 2004 inneholdt GKD mer enn 915.000 datasett.
Struktur
På samme måte som for SWD og PND brukes Regeln für die alphabetische Katalogisierung (RAK-WB) som regelverk. I dette er det fastlagt hva som gjelder som en organisasjon, for eksempel forvaltningsenheter (dvs tilsvarende kommuner, fylker etc), firmaer, foreninger, kongresser, utstillinger og lignende.
I tillegg til individuelle organisasjoners navn (indeksnøkler og synonymer) inneholder GKD-datasett lenger til eventuelle forgjengerorganisasjoner og tidligere/etterfølgende navn.
GKD-datasett identifiseres entydig ved hjelp av et ID-nummer, GKD-nummeret som består av sifre med et kontrollsiffer til slutt (X står da for 10).
GKD-søk etter enkeltorganisasjoner er en del av mange kataloger.
Det finnes en lenke til mellom mellom GKD og Library of Congress, og en lenke til Wikipedia er under planlegging.
Eksempler på GKD-datasett
Eksempelet er ikke oppgitt i et internt PICA+ eller MAB-format.
Referanser mellom GKD-Datasett
Datasettene i GKD kan vise til «tidligere/senere navn» og «tilhører. Følgende eksempel viser et utdrag:
Anders Blomquist
Anders Blomquist (født 28. april 1977) er en tidligere svensk fotballspiller (spiss). Han har spilt for klubbene Vetlanda IF, Östers IF og FK Haugesund
Blomquist var en sentral profil på FK Haugesund, men han måtte legge opp etter skade.
Othilie Tonning
Anna Othilie Tonning (født på Lindøy ved Stavanger 4. januar 1865, død i Oslo 6. februar 1931) var en av pionerene innen frivillig sosialarbeid i Norge, og huskes i historien som mangeårig sjef for slumsøstrene, og som oberst i Frelsesarmeen.
Bakgrunn
Othilie Tonning kom fra en god familie, med en far som skipskaptein, en farfar som handelsmann og en oldefar som prest. Hun gikk på middelskole, og var i sin ungdom en frigjort kvinne i datidens Stavanger, med sigarer og kortklipt hår. Hun brukte gjerne bukser og gikk med spaserstokk.
Frelsesarmeen
Hun ble omvendt i forbindelse med at Frelsesarmeen startet sitt arbeid i byen i 1890, og ble etter kort tid bedt om å arbeide som regnskapsfører ved Frelsesarmeens norske kontorer i Kristiania. Tonning begynte i Frelsesarmeen i 1891, og tjenestegjorde ved hovedkontoret, og i Skien, Risør og Kragerø.
I 1898 begynte hun som leder av Frelsesarmeens sosialarbeid, og hadde stillingen til sin død i 1931. Det er dette arbeidet som har gjort henne kjent. Hun introduserte barnekrybber (daghjem), mødrehjem, aldershjem (i 1909), Frelsesarmeens innsamlingsskikk med julegryte (i 1901), midnattsmisjon, feriekolonier og annet. Hun sto også bak tradisjonen med julegrana på Universitetsplassen i Oslo fra 1919.
Som representant for Avholdsfolkets liste satt hun i Oslo bystyre i tre perioder fra 1907.
Othilie Tonning fikk Kongens fortjenstmedalje i gull i 1910. En byste av henne, gitt av kong Haakon, står i Frelsesarmeens museum i Oslo. Hun ble avbildet på et norsk frimerke i 1988. Utenfor Frelsesarmeen i Stavanger er en plass oppkalt etter Othilie Tonning, og i Oslo finnes en Othilie Tonnings vei. Samme gatenavn finnes også i Stavanger.
Forretningsfolk
Forretningsfolk er en bred term på en person som har en høy stilling i et selskap samt har ansvaret for kontakter og forretningsoppgjør med andre selskaper.
Finansfolk er også benevning på en person som, med eller uten formell kompetanse, har egenskapen å kunne gjøre det bra, dvs. på kort eller lang sikt lønnsomme forretninger.
Det finnes mange forskjellige typer forretningsfolk:
Newton County (Georgia)
Newton County er et fylke i den amerikanske delstaten Georgia.
Haug prestegjeld
Norderhov prestegjeld var et prestegjeld tilhørende Ringerike prosti i Tunsberg bispedømme i Den norske kirke. Det omfattet kirkesogn øst i Ringerike kommune i Buskerud fylke, og hovedkirken var Haug kirke.
Historikk
Haugs kirkja í Vangsbygð (norrønt) har sin opprinnelse fra kristningen av landet. Kirken antas bygget alt på 1200-tallet, og av kildene kan man lese at det var egen prest der i 1361. Haug sogn og kirke omtales flere ganger i dokumenter fra middelalderen, og fra 1153 og til reformasjonen lå både Haug og Norderhov under Hamar bispedømme.
Haug prestegjeld ble opprettet 1. januar 1984 ved delingen av Norderhov prestegjeld.
Inndeling 1992: Haug og Ullerål.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Haug prestegjeld og dets sogn er nå en del av Ringerike kirkelige fellesråd underlagt Ringerike prosti. Kirkesognene er grunnenhetene i kirken og disse er organisert i kirkelig fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.
Gjerdsvika Idrettslag
Fotball
Klubben startet i 2017 et samarbeidslag i fotball med Larsnes/Gursken Fotballklubb, og spilte under 2022-sesongen i 4. divisjon.
A Bath House Beauty
A Bath House Beauty er en amerikansk stumfilm fra 1914, regissert av Fatty Arbuckle.
Ticket to Ride (brettspill)
Ticket to Ride vant i 2004 Spiel des Jahres og Origins Award for beste brettspill i 2004 (Best Board Game of 2004). I 2005 vant Ticket to Ride Diana Jones award og As d'Or. Spillet kom på andreplass i Schweizer Spielepreis for familiespill.
Spillet
Spillet avsluttes en runde etter at en spiller har mindre enn 3 vognbrikker igjen. Deretter skal spillerne avsløre sine rutekort. Poeng blir gitt dersom spilleren har fullført ruten mellom de to byene på rutekortet, mens spillere som ikke har klart dette blir trukket i poeng. En ekstra bonus blir gitt til den eller de spillerne som har bygget den lengste sammenhengende jernbanelinjen.
Variantene av spillet har noen endringer i reglene samt noen tilleggsregler.
Mystery Train
Mystery train (2004) inneholder 4 nye rutekort samt 5 karakterkort. Karakterkortenen inneholde nye regler for spillerne.
Ticket to Ride: Märklin
Märklinvarianten (2006) er en spesialutgave produsert i samarbeid med modelljernbaneprodusenten Märklin. Alle jernbanevognkortene avbilder forskjellige Märklinmodeller. I tillegg finnes det også passasjerkort. Passasjerer og passasjerkort brukes til å samle bonuspoeng fra byene på brettet over Tyskland. Varianten inneholder utenlandsruter, men ingen tunneler eller ferjer. Rutekortene finnes i to forskjellige typer, korte og lange, i hver sin bunke, og spillerne kan trekke ruter fra en eller begge bunkene.
USA 1910
1910-utvidelsen (2006) oppdaterer kortstørrelsen fra originalens minikort til bridgestørrelsen brukt i Europa- og Märklinvariantene. I tillegg inneholder utvidelsen regler og kort for tre nye måter å spille Ticket to Ride på.
Ticket to Ride: Switzerland
Sveitservarianten fra Ticket to Ride: Online ble utgitt på brett i oktober 2007. Denne varianten er ikke et komplett spill, men inneholder kun brett og rutekort tilhørende brettet. For å spille varianten trenger man enten originalen eller Europavarianten. Märklinvarianten er ikke kompatibel med Sveits. Sveits kan kun spilles av to eller tre spillere, og begge sporene på dobbeltsporete strekninger kan derfor bygges med tre spillere kun. Varianten introduserer (opprinnelig på Ticket to Ride: Online) utenlandsruter. Ubrukte ruter resikuleres ikke, som i de andre variantene, men kastet uten at andre spillere får se dem. Lokomotivene i jernbanevognbunkene kan ikke brukes som jokere med mindre man bygger en tunnel.
Ticket to Ride: Nordic Countries
Etter Ticket to Rides popularitet i de nordiske landene, kom det en nordisk utgave i november 2007. Utgaven selges kun i Norge, Sverige, Danmark og Finland, som også er landene som finnes på brettet. Varianten leveres komplett med brett, rutekort, jernbanevognkort og vognbrikker for tre spillere. I denne varianten kan 4 andre jernbanevognkort brukes som erstatning for et vognkort, dersom man bygger brettets lengste strekning, Murmansk-Lieksa. Som i Sveits brukes lok ikke til å erstatte vogner på normale strekninger, men kan kun brukes på ferger og tunneler, i tillegg kan tre andre jernbanevognkort erstatte et lok på en ferge. Man kaster heller ikke de åpne jernbanevognkortene dersom det er tre lok blant dem, og man kan, som i Sveits, trekke to åpne lok. Ubrukte ruter resikuleres ikke, som i de andre variantene, men kastet uten at andre spillere får se dem.
Ticket to Ride: The Card Game
Tucker to Ride: The Card Game ble utgitt i juni 2008.
Ticket to Ride: The Dice Expansion
Utvidelse til Ticket to Ride hvor man erstatter togkortene med terninger. Hver runde kan man trille terningene tre ganger (som i Yatzy), og man bruker så resultatet av terningkastene til å bygge ruter på brettet. Inneholder også egne tunnelterninger som gjør at man kan bruke terningutvidelsen sammen med Europe, Sveits og Nordic-utvidelsene også. Ble lansert oktober 2008.
Ticket to Ride: Asia
Et vanlig Ticket to Ride der man spiller i Asia. Ble utgitt i 2012.
Turneringer og mesterskap
Det arrangeres turneringer og internasjonale mesterskap i Ticket to Ride. NM ble arrangert for første gang i 2007. Første VM ble avholdt i 2010.
Torsten Stubelius
Torsten Stubelius (også kalt Stubben ) (1883–1963) var en svensk arkitekt og formgiver. I perioden 1911–1916 var han og arkitekten Sigurd Lewerentz partnere. Det best kjente av Stubelius' egne arbeider, er ombygningen av kroen Den Gyldene Freden, som han tegnet i 1920 på oppdrag fra Anders Zorn, som på den tiden eide kroen.
Liv og virke
Stubelius var sønn av Johanna Maria Stubelius, født Wingård, og hennes mann, folkeskolelærer C.R. Stubelius. Etter grunnskolen studerte Torsten ved Chalmers tekniska högskola i Gøteborg og tok ingeniøreksamen der i 1903. Deretter studerte han tre år ved kunstakademiet i Stockholm og fikk stipend for tre års studier i Tyskland, der Berlin og München ble viktige læresteder for ham.
Stubelius var aktiv i Svenska Slöjdföreningen, var virksom som skribent og hadde viktige kontakter til Deutscher Werkbund. I årene 1911–1916 var han partner med Sigurd Lewerentz. Deres felles arkitektkontor Lewerentz & Stubelius lå i Lilla Nygatan 13 i Gamla stan i Stockholm. Lewerentz var den ledende når det gjaldt selve prosjekteringsarbeidet, mens Stubelius holdt kontakten med oppdragsgiverne. Lewerentz & Stubelius hadde arkitektoppdrag innen alle felt, fra byplaner til møbler og og andre interiørelementer. Mange oppdrag ble utført i samarbeid med industrien.
Stubelius engasjerte seg i industriell formgivning, Egne hjem-bevegelsen og utformingen av minnelunder og gravplasser. I en artikkel i det svenske fagtidsskriftet Arkitektur fra 1914 skrev han at den svenske kirkegårdskunsten hadde vært i dypt forfall det siste halve århundret. Både Stubelius og Lewerentz hadde tidligere bodd i München og blant annet studert tysk kirkegårdsarkitektur, som ble ansett å være svært fremtidsrettet. Lewerentz & Stubelius leverte i 1914 et forslag til utforming av Helsingborgs krematorium. Det ble aldri realisert – anlegget ble senere tegnet av arkitekten Ragnar Östberg og sto ferdig i 1929. Det ble betraktet som en milepæl både når det gjaldt funksjon og arkitektur.
Etter 1917 hadde Stubelius sitt eget firma og arbeidet som arkitekt i Stockholm, blant annet med å restaurere kirker og slott. Hans mest kjente arbeid er restaureringen av Carl Michael Bellmans stamkro Den Gyldene Freden i Gamla stan. Oppdraget med å renovere den tradisjonsrike kroen fikk han i 1920 av Anders Zorn, som hadde kjøpt den for å redde den fra konkurs og for å bevare den for ettertiden. Stubelius utformet også kroens utstyr serviser og bestikk. Zorn beskrev i detalj hvordan han ville ha arbeidet utført, og i løpet av tre år ble planene realisert. På kroen finnes det nå et eget Stubeliusrom.
Blant Stubelius' øvrige arbeider i Stockholm kan nevnes ombygning av Cirkus til teater (1931–1932) og tillbygg til restauranten Villa Källhagen på Djurgården, som ble utført i begynnelsen av 1930-årene.
Oconee County (Georgia)
Oconee County er et fylke i den amerikanske delstaten Georgia.
Hirticlytus
Hirticlytus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Nokså små, avlange, brokete gråbrunlige trebukker. Artene er litt maurlignende. Antennene er noe kortere enn kroppen. Pronotum er rundet, nokså mye innsnevret mot roten. Dekkvingene er parallellsidige, beina middels lange.
Utbredelse
Slekten er kjent fra Laos og Japan.
Oddvar Berrefjord
Oddvar Berrefjord (født 20. mars 1918 i Vardø, død 25. november 1999) var en norsk jurist og politiker (Ap). Han var justisminister i to regjeringer. Han var også fylkesordfører og fylkesmann i Telemark..
Han var justisminister i to perioder – fra 1971 til 1972 i den første Bratteli-regjeringen, og fra 1980 til 1981 i Nordli-regjeringen. Han var vararepresentant til Stortinget fra Telemark 1965–1973.
Som lokalpolitiker var han medlem av kommunestyret i Skien 1945–1959 og 1964–1971, de siste fire årene som varaordfører. Han var også fylkesordfører i Telemark i perioden 1968–1971. Han var formann i Telemark Arbeiderparti 1963–1968 og medlem i partiets landsstyre 1963–1979.
Berrefjord tok juridisk embetseksamen i 1941 og deltok som dommer under landssvikoppgjøret. Senere arbeidet han som politifullmektig og fra 1960 til 1967 som statsadvokat i Vestfold, Telemark og Aust-Agder. Han var lagdommer i Agder 1967–1976 og fylkesmann i Telemark 1976–1988.
Han var sønn av Televerkets distriktssjef Peder Marius Berrefjord og Astrid Tharis. Han giftet seg i 1942 med Else Margrethe Nordby (f. 1918, d. 1999).
Cajazeirinhas
Cajazeirinhas er en kommune i delstaten Paraíba i nordøstregionen av Brasil.
Osirini
Osirini er en gruppe av vepser som hører til familien Apidae. Alle artene bortsett fra to lever i Sør-Amerika. De er gjøkbier, som legger eggene sine i andre biers reir.
Utbredelse
Alle slektene bortsett fra Epeoloides lever i Sør-Amerika, men denne slekten har to arter, én i Nord-Amerika og én i Europa. Denne er utbredt nord til Finland, men er ikke funnet i Norge.
Rhynchospiza
Rhynchospiza er en slekt i familien buskspurver (Emberizidae). Tidligere var hele slekten inkludert i slekten Aimophila. Begge de to artene forekommer i Sør-Amerika.
Arter og underarter
Arter og underarter i rekkefølge etter Clements-lista :
Danilo Wyss
Danilo Wyss (født 26. august 1985) er en sveitsisk, profesjonell landeveissyklist. Han syklet elleve sesonger for det amerikansk-sveitsiske UCI WorldTour-laget BMC Racing Team.
Jens Lauritssøn Bugge
Jens Lauritssøn Bugge (født ca. 1542, død 12. april 1612) var en norsk prest og prost i Hedemarken og Østerdalen prosti.
Liv
Jens Bugge var først kapellan og fra 1581 sogneprest i Ringsaker. Han var gift med Zephora Pedersdatter. Gravsteinen deres finnes i Ringsaker kirke. Det er en stor steinplate som er gjenbrukt etter presten Gudbrand Torgilsson (1334).
Jens Bugge har skrevet en avskrift av Hamarkrøniken, som var utført i 1601 og atskiller seg i rekkefølge og innhold fra den mest kjente versjonen av krøniken, som først ble trykt av Christopher Hammer. I sitt håndskrift hadde Bugge også tilføyet egne kommentarer til teksten. Bugges versjon var ukjent da Gustav Storm utga krøniken på 1880-tallet.
I 1797 lånte svensken og lokalhistorikeren Christian Carlstrøm Bugges håndskrift, som senere er gått tapt, og tok en avskrift som han ville legge til grunn for en forbedret trykt utgave av Hamarkrøniken. Utdrag fra Carlstrøms avskrift ble utgitt av Egil Pettersen i 1986. Bugges kommentarer er interessante fordi han levde så kort tid etter den opprinnelige avfattelsen av krøniken.
Kabelgata (Oslo)
Kabelgata (1-55, 2-40B) er ei gate på Økern i bydel Bjerke, regulert til offentlig vei i 2009. Navnet kommer fra Standard Telefon og Kabelfabrik (STK) som lå i området. Gata het tidligere Kabelgaten, men navnet er endret til a-ending i tråd med norm på Oslo øst. I 2022 ble Tårngata innlemmet i Kabelgata som et nytt østre løp. Adressenummerering av høyresidens oddetall som tidligere stoppet på 39 løper nå til 55.
Bygninger og institusjoner
Fabrikkbygningene er revet og arbeidsboligene er delvis bygget om og delvis revet. Området huser i dag Oslos største videregående skole og en rekke store og små virksomheter som en del av Økern næringspark. Flere av virksomhetene i byggrekken på Kabelgatens østside har gjennomgående lokaler med tilgang tidligere Tårngata, nå Kabelgatas østre løp.
Fyrstedømmet Lippe
Fyrstedømmet Lippe er et tidligere fyrstedømme, etter 1918 republikk (fristat). Den utgjorde en av de tyske forbundsstatene mellom 1871 og 1947, da den ble del av Nordrhein-Westfalen. Fyrstedømmet var plassert mellom elven Weser og den sørøstlige delen av Teutoburgerskogen.
Lippe hadde et areal på 1 215 km² og 163.648 innbyggere (1925).
Se også
De vandrende mursteinsarbeidere
Oglethorpe County
Oglethorpe County er et fylke i den amerikanske delstaten Georgia. Ved folketellingen i 2010 hadde fylket 14899 innbyggere.
Heterogomphus schoenherri
Heterogomphus schoenherri er en bille som hører til gruppen hornbiller i familien skarabider (Scarabaeidae).
Utseende
En stor (ca. 50 millimeter), kraftig, brun til svart, halvblank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet langt, tynt og krumt og uthulingen stor, med et bredt framspring fra pronotum som ligger som et tak over den fremre delen. Hunnene har én liten knøl på hodet, men ikke horn. Det uthulede området foran på pronotum er hårete, hårene gulrøde, undersiden er kledt med lignende hår. Pronotum er ganske tett punktert hos begge kjønn, mne med et blankt område i midten, dette er størst hos hannen. Forleggen (protibia) har fire tenner på utsiden som er rettet skrått framover. Dekkvingene er tett, rynkete punkterte.
Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.
Utbredelse
Arten er utbredt i Panama, Colombia, Venezuela og Ecuador.
ISO 3166-2:LR
ISO 3166-2:LR er Liberias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Liberia er det definert koder for 15 fylker.
Hver kode består av to deler, atskilt av en bindestrek. Første del er LR, ISO 3166-1 alfa-2-koden for Liberia. Andre del er to bokstaver.
Endringer
Følgende endringer i Liberias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Etiopia under Paralympiske sommerleker 1976
Etiopia deltok under Paralympiske sommerleker 1976 i Toronto i Canada.
Stampeengvegen
Stampeengvegen (1-5, 2-12D) er en vei i Jevnaker kommune.
Konsertlokalet Glassheim har adresse Stampeengvegen 4.
T.H.U.G.S. (Flesh-n-Bone-album)
T.H.U.G.S. er det første soloalbumet til rapperen Flesh-n-Bone. Albumet ble sluppet i november, 1996, og kom ut på Def Jam Records.
Albumet har gjester som Run-DMC, Krayzie Bone, Layzie Bone og Big Punisher.
Fight It Out
Fight It Out er en amerikansk stumfilm fra 1920, regissert av Albert Russell.
Ein kveld med Ni liv
Ein kveld med Ni liv er et livealbum/DVD med Ni Liv, utgitt den 18. mars 2013. Albumet er innspilt på konsertlåven Skogen Gård i Bø.
Caldas Brandão
Caldas Brandão er en kommune i delstaten Paraíba i nordøstregionen av Brasil.
EM i friidrett innendørs 2023 – 60 meter kvinner
60 meter for kvinner under EM i friidrett innendørs 2023 blir arrangert 3. mars 2023 kl 12:05 (forsøksheat), 4. mars 2023 kl 19:05 (semifinale) og 4. mars 2023 kl 21:45 (finale) lokal tid.
Forsøksheat
Kvalifisering: De 4 første i hvert heat (Q) og de 4 raskeste ellers (q) gikk videre til semifinalene.
Finale
Resultatene var som følger:
Referanser
<References />
Myrsellus
Myrsellus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utbredelse
Gruppen er utbredt i Australia.
Sigurd Simensens veg
Sigurd Simensens veg ligger i Sørbyen på Gjøvik. Vegen er oppkalt etter politikeren Sigurd Simensen (1879-1956), som var varaordfører i Vardal kommune i mange år, og deltok aktivt i fagforeningsarbeidet etter at Mustad-arbeiderne stiftet sin første fagforening i 1916. Sigurd Simensen var fagforeningens første klubbformann.
La Fête espagnole
La Fête espagnole er en fransk drama-stumfilm fra 1920, regissert av Germaine Dulac og med Ève Francis i en ledende rolle.
Filmen anses å ha gått tapt. Kun noen få minutter er bevart.
Handling
Samtidig som det arrangeres en festival i en liten spansk by kommer to livslange vennene Miguélan (spilt av Jean Toulout) og Réal (spilt av Gaston Modot) tilbake på besøk.
Principles of Compiler Design
Principles of Compiler Design («prinsippene for kompilatorkonstruksjon») er en engelsk sakprosabok av informatikerne Alfred Aho og Jeffrey Ullman. Boken ble utgitt av det amerikanske forlaget Addison-Wesley den 1. august 1977, og er en klassisk lærebok i konstruksjon av kompilatorer og kommandotolker for programmeringsspråk. Den er inndelt i 15 kapitler og to appendikser. Den påvirket en hel generasjon av informatikere og dens innhold er fortsatt aktuelt, 45 år etter utgivelsen. Boken inneholder hele pseudokoden for generering av en kompilator.
Saxhorn
Saxhorn er en musikkinstrumentfamilie blant messinginstrumentene. Det er oppkalt etter Adolphe Sax, som ga det dagens form. Han gjorde krav på status som oppfinner av instrumentet, men dette ble debattert heftig blant hans samtidige instrumentmakere. Saxhornene ble utviklet i 1830-årene, og patentert i Paris i 1845. I 1850-årene eksperimenterte Sax videre, og det skal ha blitt laget saxhorn i over ti forskjellige størrelser. En tid brukte amerikanske militærkorps såkalte over-skuldra-saxhorn som hadde klokkestykke som pekte bakover, slik at de militære som marsjerte lenger bak skulle høre musikken godt.
Principles of Compiler Design
Boken ble trykt ved Bell Laboratories i New Jersey ved å benytte troff, et program for tekstformatering i operativsystemet UNIX versjon 6. På denne tiden var UNIX knapt nok tilgjengelig utenfor Bell Laboratories.
Bokens fremside viser en ridder og en drage i kamp. Dragen er grønn og er merket med teksten «kompleksiteten ved kompilatorkonstruksjon» (Complexity of Compiler Construction), mens ridderens lanse bærer teksten LALR parsergenerator. I motivet på baksiden er dragen erstattet av vindmøller, og ridderen er Don Quixote. Den blir populært kalt «drageboka». Den blir også kalt «den grønne drageboka» eller «den gamle drageboka», for å skille den fra sin etterfølger, Compilers: Principles, Techniques, and Tools («den røde drageboka» eller «den nye drageboka»), som utkom 1. januar 1986. Tredje utgave utkom 10. september 2006; den var purpur, og ble kalt «den purpurfargede drageboka».
Saxhorn
Saxhornet har konisk boring, videre enn valthorn men ikke så vid som tuba eller eufonium. De små saxhornene har 3 ventiler, mens de større har 3-5. I dag er kun althornet og baryton, eller tenorhorn, vanlig. Det hersker uenighet om hvorvidt flygelhorn kan regnes til saxhornene eller ikke.
Principles of Compiler Design
Den 1. januar 1990 utga Allen I. Holub boken Compiler Design in C. Den inneholder implementasjonen av «dragebokens» pseudokode i programmeringsspråket C.
Kapittel 1. Introduksjon til kompilatorer
Kapittel 1, «introduksjon til kompilatorer» (Introduction to Compilers), er en generell innføring i kompilatorer.
Kapittelet drøfter kompilatorer og oversettere, og årsaken til at vi trenger oversettere.
Deretter gjennomgås strukturen til en kompilator.
Kapittelet fortsetter med å drøfte leksikalsk analyse, syntaktisk analyse og mellomkodegenerering. Deretter følger en kort gjennomgang av optimaliserende kompilatorer, før kapittelet går over til å behandle kodegenerering. Kapittelet fortsetter med å behandle bokføring, feilhåndtering og verktøy for å lage kompilatorer. Til slutt forklares det hvordan man kommer i gang med et kompilatorprosjekt.
Kapittel 2. Programmeringsspråk
Kapittel 2, «Programmeringsspråk» (Programming Languages), omhandler programmeringsspråk. Kapittelet begynner med å drøfte høynivåspråk, og fortsetter med definisjoner av programmeringsspråk. Deretter behandles den leksikalske og syntaktiske struktur til et programmeringsspråk, dataelementer, datastrukturer, operatorer, tildelinger, programvareenheter datamiljøer og parameteroverføringer. Til slutt behandles lagringshåndtering.
Kapittel 3. Endelige tilstandsmaskiner og leksikalsk analyse
Kapittel 3, «Endelige tilstandsmaskiner og leksikalsk analyse» (Finite Automata and Lexical Analysis), omhandler leksikalsk analyse av et programmeringsspråk. Kapittelet innleder med å drøfte rollen til den leksikalske analysator innenfor kompilatoren. Deretter følger en enkel tilnærmelse for konstruksjon av leksikalske analysatorer, etterfulgt av beskrivelse av regulære uttrykk. Kapittelet fortsetter med beskrivelsen av en Finite Automata eller en endelig tilstandsmaskin, og beskriver deretter hvordan regulære uttrykk kan omdannes til en endelig tilstandsmaskin. Deretter beskrives det hvordan man minimaliserer antall tilstander i en deterministisk endelig tilstandsmaskin (DFA), som er konstruert ut fra en ikke-deterministisk endelig tilstandsmaskin (NFA). Kapittelet fortsetter med å drøfte et språk for spesifikasjon av leksikalske analysatorer, og forklarer implementasjonen av leksikalske analysatorer. Deretter forklares det hvordan en scannergenerator kan fungere som det som metaforisk kalles en «sveitsisk lommekniv» (Swiss Army Knife).
Kapittel 4. Den syntaktiske spesifikasjon av programmeringsspråk
Kapittel 4, «den syntaktiske spesifikasjon av programmeringsspråk» (The Syntactic Specification of Programming Languages), behandler måter å spesifisere syntaksen i et programmeringsspråk. Kapittelet behandler kontekstfri grammatikk, derivasjoner og parsertrær og til slutt kapabilitetene til kontekstfri grammatikk.
Kapittel 5. Grunnleggende parsingteknikker
Kapittel 5, «grunnleggende parsingteknikker» (Basic Parsing Techniques), beskriver ulike former for parsing. Kapittelet innledes med å drøfte parsere generelt. Deretter omtales skift-reduser-parsere, operator-presedens-parsere, ovenfra-ned-parsere, og til slutt prediktive parsere.
Kapittel 6. Automatisk konstruksjon av effektive parsere
Kapittel 6, «automatisk konstruksjon av effektive parsere» (Automatic Construction of Efficient Parsers), dreier seg blant annet om parsergeneratorer. Kapittelet begynner med å beskrive LR-parsere og den kanoniske samling av LR(0)-elementer. Deretter fortsetter det med å beskrive konstruksjon av SLR-parsingtabeller, konstruksjon av kanonisk LR-parsertabeller og konstruksjon av LALR-parsertabeller. Deretter behandles bruken av tvetydig grammatikk og en automatisk parsergenerator, i dette tilfellet Yacc. Til slutt behandles implementasjon av LR-parsingtabeller og konstruksjon av et LALR elementsett.
Kapittel 7. Syntaksrettet oversettelse
Kapittel 7, «syntaksrettet oversettelse» (Syntax-Directed Translation), dreier seg om syntaksrettet oversettelse. Kapittelet drøfter ulike former for spørsmål ved mellomkodegenerering relatert til semantiske aksjoner og oversettelser av parsertreet, Deretter behandles forskjellige implementasjoner av syntaksrettede oversettelser,, etterfulgt av en drøfting av mellomliggende representasjon, omvendt polsk notasjon, parsertrær og syntakstrær, tre-adresse-koder, nibbler (4 biter) og tupler, oversettelser av tildelingstrær, boolske uttrykk, setninger som stanser flytkontrollen oversettelse av omvendte polske notasjoner og oversettelse med en ovenfra-ned parser.
Kapittel 8. Mer om oversettelse
Kapittel 8, «mer om oversettelse» (More About Translation), fortsetter drøftelsen av oversettelser. Kapitlet begynner med å gjennomgå tabellreferanser i aritmetiske uttrykk, og fortsetter med å behandle prosedyrekall, deklarasjoner, case-setninger og record-datastrukturer. Avslutningsvis omtales datastrukturene i PL/I-lignende programmeringsspråk.
Kapittel 9. Symboltabeller
Kapittel 9, «symboltabeller» (Symbol Tables), behandler symboltabeller. Kapitlet begynner med å drøfte innholdet i en symboltabell, og drøfter deretter datastrukturer for symboltabeller, før det til slutt drøfter informasjonens gyldighetsområder.
Kapittel 10. Administrasjon av lagringsmedia under kjøring
Kapittel 10, «administrasjon av lagringsmedia under kjøring» (Run-time Storage Administration), omhandler behandling av lagringsmedia. Først beskrives en implementasjon av en enkel stakkallokering. Deretter beskrives en implementasjon av blokkstrukturerte programmeringsspråk. Deretter beskrives lagringsallokering i Fortran, og til slutt lagringsallokering i blokkstrukturerte språk.
Kapittel 11. Deteksjon og retting av feil
Kapittel 11, «deteksjon og retting av feil» (Error Dedection and Recovery), omhandler feilbehandling. Kapittelet innledes med å beskrive feilrapportering og ulike typer feil, leksikalske, syntaktiske og semantiske. Deretter behandles feil som kan oppdages under den leksikalske analysen og den syntaktiske analysen, og til slutt behandles semantiske feil.
Kapittel 12. Introduksjon til kodeoptimalisering
Kapittel 12, «introduksjon til kodeoptimalisering» (Introduction to Code Optimization), innleder drøftingen av programvareoptimalisering. Innledningsvis gis en oppsummering av ulike former for optimalisering. Deretter behandles løkkeoptimalisering. I neste omgang beskrives rettede asykliske grafer som en presentasjon av grunnleggende blokker. Kapittelet beskriver verditall og algebraiske lover, før det avsluttes med en global dataflytanalyse.
Kapittel 13. Mer om løkkeoptimalisering
Kapittel 13, «mer om løkkeoptimalisering» (More About Loop Optimization), utdyper drøftelsen av løkkeoptimalisering. Kapittelet starter med å behandle dominatorer, en kontrollflytgraf hvor node d dominerer en node n. Deretter fortsetter det med å behandle reduserbare flytgrafer og beregninger av løkkeinvarianter. Deretter behandles eliminasjon av induksjonsvariabler. Avslutningsvis behandles en del andre løkkeoptimaliseringer.
Kapittel 14. Mer om dataflytanalyse
Kapittel 14, «mer om dataflytanalyse» (More About Data-Flow Analysis), fortsetter drøftelsen av dataflytanalyser. Etter å ha gjort en del grunnleggende definisjoner, beskrives constant folding som en måte å gjenkjenne og evaluere konstanter i uttrykk under kompilering i stedet for at de beregnes under kjøring. Deretter beskrives tilgjengelige uttrykk, som er en analysealgoritme for å bestemme mengden med uttrykk som ikke behøves å beregnes på nytt. Videre beskrives behandlingen av copy propagation. Etter å ha behandlet en baklengs analyse av dataflyten, kommer boken inn på «svært opptatte uttrykk» og kodeheising. Deretter beskrives fire former for dataflytanalyser: To som følger dataflyten fremover, og to som følger dataflyten bakover. Avslutningsvis beskrives dataflytanalyser mellom prosedyrer.
Kapittel 15. Kodegenerering
Kapittel 15, «kodegenerering» (Code Generation), diskuterer generering av kode. Det drøftes ulike alternativer, som generering av absolutt maskinkode, relokaliserbar maskinkode (objektfiler), assemblerkode eller et annet programmeringsspråk. ALTRAN og Ratfor brukes som eksempler på det siste, i forbindelse med Fortran. Deretter drøftes kodegeneratorens miljø, adresseområdene til navn under utførelse, problemer forbundet med kodegenerering, valg av instruksjoner som skal genereres, i hvilken rekkefølge beregninger skal utføres, og hvilke prosessorregistere som skal brukes. Deretter beskrives en abstrakt modell for en datamaskin, og pseudokoden for en kodegenerator.
Appendiks A. En kikk på enkelte kompilatorer
Appendiks A, «en kikk på enkelte kompilatorer» (A Look at Some Compilers), diskuterer strukturen til kompilatorer for C, Fortran og BLISS.
Tre ulike C-kompilatorer diskuteres: Dennis Ritchie's (1941–2011) kompilator for minidatamaskinen PDP-11 og Stephen Curtis Johnson's Portable C Compiler for stormaskinene Honeywell 6070 og IBM System/370.
Den førstnevnte benyttet en rekursiv descendant parser, mens de to sistnevnte var implementert ved hjelp av en LALR-parser. Alle disse kompilatorene hadde to pass, og PDP-11 kompilatoren manglet et tredje pass for kodeoptimaliseringer.
Deretter følger en kort gjennomgang av kompilatoren FORTRAN-H for IBM System/370, og fire av dens 25 faser av kompilering.
Til slutt gjennomgås BLISS-kompilatoren for PDP-11, og dens fem faser av kompilering.
Appendiks B. Et programmeringsprosjekt
Appendiks B, «et programmeringsprosjekt» (A Programming Project), presenterer en samling anbefalte øvelser for kompilatorkonstruksjon. Forfatterne presenterer en delmengde av grammatikken til Pascal, og forklarer dette språkets programstruktur og leksikalske konvensjoner.
Deretter foreslås det, som øvelser, å lage en symboltabell, en kommandotolk for kvadrupler (nibler), en leksikalsk analysator, rutiner for semantikk for å generere kvadrupler, en parser, rutiner for feilhåndtering og evaluering av kompilatoren ved hjelp av en profiler.
Til slutt foreslås det enkelte utvidelser av språket.
Hexarrhopala
Hexarrhopala er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore (9-14 millimeter), slanke, blanke, brokete trebukker, kan ha noe metallisk glans, dekkvingene lyst brunlige med eller uten svart spiss, kroppen forøvrig svart, kan ha metallisk glans. Oversiden er kledt med lage, fine, lyse, oppstående hår. Antennene er fortykkede mot spissen, omtrent to tredjedeler så lange som kroppen. Pronotum er sylindrisk til tønneformet, dekkvingene jevnbrede, svært tett og kraftig pukterte. Lårene er sterkt klubbeformede (kraftig oppsvulmet i spissen).
Utbredelse
Artene er kjent fra Tanzania, Malawi (litt usikkert funn), Mosambik og Sør-Afrika.
Kilder
Hexarrhopala Gahan, 1890 with a discussion on generic limits vs. the genus Apiogaster Perroud, 1855. Norwegian Journal of Entomology 61:135-142.
The Battle of the Sexes
The Battle of the Sexes er en amerikansk stumfilm fra 1914, regissert av D. W. Griffith.
Handling
Frank Andrews er en suksessfull forretningsmann. Han har alltid funnet stolthet og glede i selskap med sin kone, sønn og datter. Men plutselig blir han betatt av en ung kvinne, som bor i samme leilighetsbygg som han.
Den unge kvinnen får etter hvert så stor innflytelse over Frank, at han til slutt glemmer sine hjemlige bånd - og han forsømmer sin egen familie. Men hans trofaste kone oppdager snart ektemannens utroskap, og det gjør også datteren deres Jane.
Beauty and the Barge
Beauty and the Barge er en britisk stumfilm fra 1914 regissert av Harold M. Shaw.
Gerd Kaminski
Gerd Kaminski (født 14. desember 1942 i Wien i Østerrike) er en østerriksk rettsvitenskapsekspert og sinolog.
Kaminski studerte rettsvitenskap og kinesisk ved Universität Wien. I 1971 ble han leder for Det østerriksk-kinesiske salskap. Etter sin doktorshabilitasjon i 1978 ble han lederfor Ludwig Boltzmann-Institut für China- und Südostasienforschung i Wien. Et av hans forskningstyngdepunkter er den kinesiske folkeretts konsepsjon.
Prospero Colonna den eldre
Prospero Colonna (død 24. mars 1463) var en av den katolske kirkes kardinaler, og var apostolisk notar.
Han ble utnevnt in pectore til kardinal i mai 1426 av sin onkel, pave Martin V, og publisert i november 1430.
Prospero ble innblandet i et opprør mot pave Eugenius IV, og ble dømt til livsvarig eksil. Nikolas V tok ham i nåde og gjeninnsatte ham. Han var høyt verdsatt av humanistene.
Brigitte Nielsen
Brigitte Nielsen (født Gitte Nielsen 15. juli 1963 i Rødovre) er en dansk skuespiller og fotomodell.
Hun har blant annet arbeidet for designere som Giorgio Armani og Gianni Versace. I 1983 giftet hun seg med den danske musikeren Kasper Winding. På denne tiden spilte hun også inn filmen Red Sonja med Arnold Schwarzenegger. Etter dette ble hun skilt og flyttet til Hollywood for å gjøre karriere som skuespiller. I 1986 spilte hun mot sin kommende ektemann, Sylvester Stallone, i filmen Cobra.
I 1987 utgav hun albumet Every body Tells A Story og singelen med samme navn. Albumet solgte godt i Tyskland og Italia. Samme år sang hun duett med Falco på singelen «Body Next To Body» som nådde 6.-plass på den østerrikske salgslisten. I 1992 utgav hun albumet I Am The One... Nobody Else med singelen «My Girl (My Guy)».
Hønefoss prestegjeld
Historikk
Da Hønefoss fikk byprivilegier i 1852 hørte den til Norderhov sogn, med kirken beliggende ca 4 km syd for byen. Det ble raskt fremsatt planer om at byen skulle få sin egen kirke, og Hønefoss gamle kirke stod ferdig i 1862.
Kirken forble anneks til Norderhov kirke, inntil det ble opprettet som eget Hønefoss prestegjeld ved delingen av Norderhov prestegjeld ved kgl. resolusjon av 30. mai 1913, iverksatt fra 1. juli s.å.
Hønefoss kirke tok over etter Norderhov kirke som fast prostesete for Ringerike prosti i 1990, og kirken er sognekirke i Hønefoss sogn. Prost- og sogneprestembetene er i dag skilt på personnivå, men de var inntil Jan Otto Myrseth (f. 1957) ble innsatt som prost søndag 24. april 2005 en og samme person.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
De Geerelva
De Geerelva er ei elv på Spitsbergen på Svalbard. Den renner gjennom De Geerdalen i Nordenskiöld Land. Elva er rundt 15 kilometer lang. Den starter ved brefronten på Arctowskibreen og renner mot nord ned De Geerdalen. Elva munner ut ved Elveneset i Sassenfjorden, like øst for Diabasodden. Et par kilometer før munningen danner elva Hyperittfossen, et av Svalbards høyeste fossefall.
Elva har navn etter den svenske geologen og Spitsbergenforskeren Gerard Jacob De Geer, professor ved Stockholms Högskola.
Giuliano Cesarini den eldre
Giuliano Cesarini (den eldre) (født 1398 i Roma, død 10. november 1444 i Varna i dagens Bulgaria) var en av den katolske kirkes kardinaler, og var auditor ved Den romerske rota.
Han ble utnevnt in pectore til kardinal i mai 1426 av pave Martin V, og publisert i november 1430.
Majiabangkulturen
Majiabangkulturen (forenklet kinesisk: 马家浜文化, tradisjonell kinesisk: 馬家浜文化, pinyin: Mǎjiābāng wénhuà) var en neolittisk kultur i Kina. Den bestod langs nedre del av floden Chang Jiang og rundt innsjøen Tai Hu. Den er oppkalt etter funnstedet Majiabang (avdekket i 1959) ved byen Jiaxing 嘉兴市 i provinsen Zhejiang. Elementer fra Hemudukulturen ble videreutviklet her. Dateringsmotodene viser at kulturen blomstret mellom 4750 f.Kr. og 3700 f.Kr.
Majiabang-funnstedet (forenklet: 马家浜遗址, pinyin: Majiabang yizhi) ble i 2001 tilføyd på Folkerepublikken Kinas liste over kulturminner.
Engelsrud menighetshus
Engelsrud menighetshus er fra 1967 i Asker kommune i Akershus fylke.
Byggverket er i tre og har 150 plasser.
Peach County
Peach County er et fylke i den amerikanske delstaten Georgia.
Løftebro
Løftebro er en bro som løftes opp ved hjelp av motorer og vertikale skinner. Broen løftes opp når store skip skal passere under.
Løftebroer er billigere å bygge enn andre typer av bevegelige broer, de trenger blant annet mindre motvekt enn for eksempel klaffebroer. En ulempe er at passasjen også i åpnet tilstand har en begrenset seilingshøyde. De Hef i Rotterdam er et eksempel på en løftebro.
Eksterne lenker
Ponte
Valget i Liberia 2011
Valget i Liberia 2011 ble avholdt 11. oktober 2011, med andre runde i presidentvalget 8. november. Valget i 2011 var det andre valget i Liberia etter at borgerkrigen tok slutt i 2003, og det første organisert av landet selv, da valget i 2005 ble organisert av FN.
Valg på alle plassene i Representantenes hus og halvparten av plassene i Senatet ble gjennomført som pluralitetsvalg etter en grunnlovsendring i forkant av valget. Presidentvalget ble gjennomført som majoritetsvalg, og da ingen av kandidatene oppnådde over 50% av stemmene i første runde 11. oktober, ble det utlyst en ny runde mellom Ellen Johnson-Sirleaf og Winston Tubman 8. november. Valgoppslutningen i første runde var høy, og ingen uregelmessigheter ble rapport av de vel 4650 lokale og internasjonale valgobservatørene. Tubman hevdet likevel at valget var fikset, og oppfordret sine tilhengere til å boikotte andre runde av valget. Denne konflikten satte en demper for andre runde, der valgoppslutningen ble svært lav. 15. november var det likevel klart at Ellen Johnson-Sirleaf var gjenvalgt for en ny periode på seks år.
Gjennomføringen av valget
Rundt 1,8 millioner liberiere registrerte seg for å stemme til valget i registreringsperioden 10. januar–12. februar 2011. Da den liberiske valgorganisasjonen National Elections Commission (NEC) gikk gjennom velgerregisteret i august oppdaget de at mer enn 10,000 personer hadde registrert seg mer enn én gang. Navnene ble sendt til justisdepartementet, som startet en etterforskning av saken.
Voldelige demonstrasjoner 15.-17. august
I august var det et par episoder der demonstranter gikk til fysisk angrep på politikere, både fra CDC og Unity Party.
Etter primærvalget i CDC 14. august ble det fremsatt påstander om juks. Partiets presidentkandidat, George Weah, ble angrepet i sitt hjem, men kom uskadet fra det. Samme dag måtte CDCs senator Geraldine Doe-Sheriff og et par andre partifeller fra partiet søke tilflukt i en bygning etter at de ble fysisk angrepet av en gruppe demonstranter.
To dager senere ble Ellen Johnson Sirleafs assisterende kampanjeleder Eugene Nagbe angrepet i sitt hjem av personer som satte fyr på bilen hans. Mindre enn 24 timer senere ble assisterende kulturinformasjonsminister, Jacqueline Capehart, angrepet av steinkastende ungdom da hun holdt en tale om folkeavstemningen 23. august. Politiet grep raskt inn og arresterte flere personer, og Capeheart kom fra episoden uskadet. Omtrent samtidig ble Christopher Wrehs bil angrepet, kort tid etter at han hadde erklært sin støtte til Sirleaf.
Folkeavstemning om grunnlovsendringer 23. august
23. august ble det holdt folkeavstemning om fire forslag til grunnlovsendringer, tre av de med betydning for det kommende valget: 31. august annonserte NEC at alle fire grunnlovsendringene hadde blitt nedstemt. Etter en etterforskning kom imidlertid Høyesterett frem til at NEC hadde gjort en feilberegning ved at de talte blanke og ugyldige stemmer som nei-stemmer. Dermed ble forslaget om overgang fra to-runde-system til pluralitetsvalg for valget til lovgivende forsamling ratifisert.
Valget 11. oktober
Til å overvåke valget 11. oktober hadde NEC akkreditert 3,851 lokale observatører fra 68 nasjonale organisasjoner, og 799 internasjonale observatører fra 31 land og internasjonale organisasjoner, blant annet Den afrikanske union, Den europeiske union, ECOWAS, OSIWA, NDI og IFES.